1687

Η τρέχουσα σελίδα αφορά το έτος 1687 κατά το Γρηγοριανό ημερολόγιο

Γεγονότα 
19 Μαρτίου - Ο εξερευνητής Ρομπέρ Καβελιέ ντε Λα Σαλ, αναζητώντας τις εκβολές του ποταμού Μισσισσιππή, δολοφονείται από τους άντρες του.   
4 Απριλίου - Ο βασιλιάς Ιάκωβος Β΄ της Αγγλίας εκδίδει τη Διακήρυξη της Επιείκειας (ή Διακήρυξη για την Ελευθερία Συνείδησης), με την οποία αναστέλλει τους νόμους κατά των Καθολικών και των Διαφωνούντων Προτεσταντών.
5 Ιουλίου - Δημοσιεύεται από την Βασιλική Εταιρεία του Λονδίνου το Philosophiae Naturalis Principia Mathematica του Ισαάκ Νεύτωνα. Σ' αυτό, ο Νεύτων περιγράφει το νόμο της παγκόσμιας έλξης, εξηγεί τους νόμους της μηχανικής και δίνει έναν τύπο για την ταχύτητα του ήχου. Η συγγραφή του έργου αυτού εγκαινιάζει ένα παλιρροϊκό κύμα αλλαγών στη σκέψη, επιταχύνοντας σημαντικά την επιστημονική επανάσταση με την παροχή νέων και πρακτικών διανοητικών εργαλείων και γίνεται το θεμέλιο της σύγχρονης φυσικής. 
26 Σεπτεμβρίου - Ο Παρθενώνας καταστρέφεται εν μέρει από μία έκρηξη που προκλήθηκε καθώς οι ενετικές δυνάμεις με επικεφαλής τον Φραντσέσκο Μοροζίνι πολιορκούν και βομβαρδίζουν τους Οθωμανούς στην Αθήνα.  
29 Σεπτεμβρίου - Οι Οθωμανοί παραδίδουν τη βομβαρδισμένη Ακρόπολη των Αθηνών στον Φραντσέσκο Μοροζίνι.
8 Νοεμβρίου - Ο Σουλεϊμάν Β΄ διαδέχεται τον έκπτωτο Μωάμεθ Δ΄ ως σουλτάνος της Οθωμανικής αυτοκρατορίας.
31 Δεκεμβρίου - Σαλπάρουν οι πρώτοι Ουγενότοι από την Ολλανδία για το Ακρωτήριο της Καλής Ελπίδος.

Γεννήσεις 

5 Δεκεμβρίου - Φραντσέσκο Τζεμινιάνι, Ιταλός βιολιστής και συνθέτης

Θάνατοι 

28 Ιανουαρίου - Εβέλιος, Πολωνός αστρονόμος
22 Μαρτίου - Ζαν Μπατίστ Λυλί, Ιταλός συνθέτης

Έτη